થોડીવાર પછી તેણે દૂરથી યુવતી તરફ નજર નાખી. યુવતીએ કાગળ વાંચ્યો..આસપાસ નજર ફેરવી.. તેની ઉદાસ આંખોમાં એક ચમક ઉપસી આવી. તે ધીમેથી ઊભી થઇ અને ખૂણાની જગ્યા છોડી વચ્ચે આવીને બેસી. હવે તે બધાને જોઇ શકતી હતી. અને બધા તેને જોઇ શકે તેમ હતા. તેણે હળવેથી માથા પરનો સ્કાર્ફ કાઢયો અને આસપાસ નજર ફેરવી રહી. દૂર ઊભેલા આલોકની ઉદાસી પણ જાણે અદ્રશ્ય થઇ ગઇ. ધીમેથી વ્હીસલ વગાડતો તે હોટેલની બહાર નીકળી ગયો. બે સારા શબ્દો પણ કદી ચમત્કારનું કામ કરી શકતા હોય છે.